钦定古今图书集成/明伦汇编/氏族典/第448卷 > 《廖用贤尚友录》 > 沈约
## 钦定古今图书集成/明伦汇编/氏族典/第448卷 > 《廖用贤尚友录》 > 沈约

按《梁书沈约传》，“约字休文，吴兴武康人也。祖林子，宋
征卤将军。父璞，淮南太守。元嘉末被诛。约起家奉朝
请。齐初为征卤记室。文惠太子居东宫，特被亲遇，迁
太子家令。隆昌元年，出为东阳太守。明帝即位，征为
五兵尚书。高祖在西邸，与约游旧。建康城平，引为骠
骑司马。时高祖勋业既就，天人允属，约常扣其端，劝”
成帝业。梁台建，为散骑常侍。高祖受禅，迁尚书左仆
射。天监二年，遭母忧，服阕，迁侍中，领中书令，寻迁尚
书令。九年，转左光禄大夫。十二年卒，谥曰隐。约历仕
三代，该悉旧章，博物洽闻，当世取则。子旋及约时已
历中书侍郎，永嘉太守，南康内史，卒官。谥曰恭侯。子
寔嗣。